מאיה איזקוביץ

מאיה איזקוביץ (נולדה ב-25 בנובמבר 1987) היא זמרת-יוצרת ישראלית. מאיה איזקוביץ נולדה בקיבוץ מעיין ברוך להורים עולים מדרום אפריקה. אביה פיטר הוא אמן עץ ומוזיקאי הבונה כלי נגינה אתניים. בילדותה עברה המשפחה לכרכום. בגיל 14 החלה לנגן על גיטרה ולשיר. בגיל 16 הקליטה דמו והתחילה להפיץ אותו בין חברים. בגיל 21 הקליטה באופן עצמאי את אלבום הבכורה שלה, "Safe & Sound". את האלבום הפיצה בהופעות ודרך אתר האינטרנט של אביה. באוגוסט 2011 הוציאה מחדש את האלבום דרך הלייבל "היי פידליטי". שלושה משירי האלבום יצאו כסינגלים: "Is It Alright", "Safe & Sound" ו-"Brave Again". זכתה בפרס אקו"ם לתגלית השנה לשנת 2012. בשנת 2013 עברה לניו יורק לשם עבודה על אלבומה השני עם המפיק הישראלי יונתן דגן (J.Viewz). במקביל לעבודה על האלבום המשיכה להופיע, בביקוריה בישראל ובארצות הברית, שם הופיעה בין היתר ב-South by Southwest, ‏"Mountain Jam Festival" וחיממה בהופעה של סוזן וגה. בשנת 2014 הגיע אלבום הבכורה שלה למעמד אלבום זהב לאחר שמכר 15,000 עותקים. בנוסף לשירי האלבום מבצעת איזקוביץ בהופעותיה גרסאות כיסוי לשירים פופולריים, ביניהם ניתן למנות את Rehab של ריהאנה, Cry Me a River של ג'סטין טימברלייק, Like a Stone של אודיוסלייב ו-Talkin' 'bout a Revolution של טרייסי צ'פמן. כמעט כל השירים שהיא מבצעת הם באנגלית, אך כתבה והלחינה את "אין לי מנוס" וכן ביצעה את "במכונית" של אתניקס ו"קולנוע" של שרון ליפשיץ. התארחה באלבום Army of Mushrooms של אינפקטד מאשרום. במאי 2015 יצאה שירה "My Child", סינגל ראשון מאלבומה השני. באוגוסט 2015 יצא אלבומה השני, "All Of The Miles". בפברואר 2019 הוציאה מיני אלבום בשם "SPARKLE" בהפקת תומר יוסף. באותה שנה הופיעה בפסטיבל "Folk Night TLV", פסטיבל פולק ישראלי. לצידה הופיעו אהוד בנאי, עמיר לב, ספיר וולך ואחרים. בינואר 2020 הוציאה יחד עם המפיק המוזיקלי תומר כץ (D Fine Us) סינגל בשם "Body On Fire". ב-17 ביולי 2023 הוציאה את הסינגל "Ghosts". ב-27 ביוני 2024 הוציאה את הסינגל בעברית ״סיפור קצר״. שיר שנכתב על ידי מוטי קירשנבאום וסוני בן-שמעון והופק על ידי תומר כץ. מדיה וקבצים בנושא מאיה איזקוביץ בוויקישיתוף אתר האינטרנט הרשמי של מאיה איזקוביץ מאיה איזקוביץ, ברשת החברתית פייסבוק מאיה איזקוביץ, ברשת החברתית אקס (טוויטר) מאיה איזקוביץ, ברשת החברתית אינסטגרם מאיה איזקוביץ, סרטונים בערוץ היוטיוב מאיה איזקוביץ, במסד הנתונים הקולנועיים IMDb (באנגלית) מאיה איזקוביץ, באתר ספוטיפיי מאיה איזקוביץ, באתר MusicBrainz (באנגלית) מאיה איזקוביץ, באתר דיזר מאיה איזקוביץ, באתר Songkick (באנגלית) מאיה איזקוביץ, באתר Genius יונתן ריגר - ישן, ‏מאיה איזקוביץ' מלצרית עם פרס אקו"ם, באתר ‏מאקו‏, 29 במרץ 2012 חיים באלבום: מאיה איזקוביץ אצל קוטנר, באתר ynet, 13 באוקטובר 2015 דודי פטימר, ‏מאיה איזקוביץ מייצגת את ישראל בחו"ל: "אנגלית מרגישה לי הכי טוב", באתר מעריב אונליין, 20 בפברואר 2018 מילים של שיריה, באתר שירונט All Of The Miles, באתר Bandcamp סמאח בסול, מאיה איזקוביץ'.. משיקה אלבום רשמי ברוח גלילית רומנטית, באתר דוגרינט, 15 באוגוסט 2011 Maya Isacowitz - Safe & Sound (Official Video) - מאיה איזקוביץ, נבדק ב-2021-10-26 גיא טנא, על שירתה של מאיה איזקוביץ', באתר דוגרינט, 3 באוקטובר 2009 שמות הזוכים במוזיקה הפופולרית באתר אקו"ם מאיה איזקוביץ: ההופעה שלי עם סוזן וגה, באתר ynet, 11 בספטמבר 2013 בן שלו, אלבום זהב למאיה איזקוביץ', באתר הארץ, 6 ביולי 2014 מאיה איזקוביץ חוזרת עם שיר ראשון מאלבום חדש, באתר ‏מאקו‏, 18 במאי 2015 ynet, תל אביב ניו יורק: קבלו את מאיה איזקוביץ, באתר ynet, 18 באוגוסט 2015 האלבום באתר בנדקמפ תומר גילת, יש ערימה של חבר'ה בפאפאיתו – Folk Night TLV השני, בבלוג של יובל אראל, מגזין מוזיקה ותרבות, 27 בנובמבר 2019 Body on Fire by D Fine Us | Royalty Free Music Album - Artlist.io, artlist.io (באנגלית)